Rikunarita-ORG/Wikinium huggingface dataset:
# เลโก้แลนด์

เลโก้แลนด์|  |
| เลโก้แลนด์มาเลเซีย |
| ประเภท | บริษัทย่อย |
| อุตสาหกรรม | สวนสนุกธีม, สถานที่ท่องเที่ยว, ศูนย์รวมความบันเทิงสำหรับครอบครัว |
| ก่อตั้ง | 7 มิถุนายน 1968 (1968-06-07) (เลโก้แลนด์บิลลุนด์) |
| บริการ | * สวนสนุกธีม
* ที่พักโรงแรม
 |
| บริษัทแม่ | Merlin Entertainments |
| เว็บไซต์ | www.legoland.com |

เครื่องเล่นเลโก้แลนด์
**เลโก้แลนด์** (อังกฤษ: *Legoland*) เป็นสวนสนุกที่บริษัท เดอะเลโก้กรุ๊ป จัดสร้างขึ้น เพื่อรองรับการเติบโตของธุรกิจของเล่น และเพื่อสร้างความสนุกสนานแก่ลูกค้าและผู้ชื่นชอบของเล่นตัวต่อ โดยจุดเด่นของเลโก้แลนด์ จะนำเสนอประติมากรรมจากการประกอบตัวต่อเลโก้นานาชนิด

## สวนสนุกปัจจุบัน

วินด์เซอร์บิลลุนด์ด็อยช์ลันด์การ์ดาแลนด์วอเตอร์ปาร์คแคลิฟอร์เนียฟลอริดาญี่ปุ่นมาเลเซียดูไบนิวยอร์กเกาหลีเซี่ยงไฮ้เชินเจิ้นclass=notpageimage| สถานที่ของเลโก้แลนด์
* เลโก้แลนด์บิลลุนด์รีสอร์ต (Legoland Billund Resort) เปิดปี พ.ศ. 2511 (ค.ศ. 1968) เมืองบิลลุนด์ ประเทศเดนมาร์ก
* เลโก้แลนด์วินด์เซอร์รีสอร์ต (Legoland Windsor Resort) เปิดปี พ.ศ. 2539 (ค.ศ. 1996) เมืองวินด์เซอร์ สหราชอาณาจักร
* เลโก้แลนด์แคลิฟอร์เนีย (Legoland California) เปิดปี พ.ศ. 2539 (ค.ศ. 1996) เมืองคาร์ลสแบด รัฐแคลิฟอร์เนีย สหรัฐ
* เลโก้แลนด์ด็อยช์ลันด์รีสอร์ต (Legoland Deutschland Resort) เปิดปี พ.ศ. 2545 (ค.ศ. 2002) เมืองกุนซ์บวร์ก ประเทศเยอรมนี
* เลโก้แลนด์ฟลอริดา (Legoland Florida) เปิดปี พ.ศ. 2554 (ค.ศ. 2011) เมืองวินเทอร์เฮเวน รัฐฟลอริดา สหรัฐ
* เลโก้แลนด์มาเลเซียรีสอร์ต (Legoland Malaysia Resort) เปิดปี พ.ศ. 2555 (ค.ศ. 2012) เมืองนุสาจายา ประเทศมาเลเซีย
* เลโก้แลนด์ดูไบรีสอร์ต (Legoland Dubai Resort) เปิดปี พ.ศ. 2559 (ค.ศ. 2016) เมืองดูไบ สหรัฐอาหรับเอมิเรตส์
* เลโก้แลนด์ญี่ปุ่นรีสอร์ต (Legoland Japan Resort) เปิดปี พ.ศ. 2560 (ค.ศ. 2017) เมืองนะโงะยะ ประเทศญี่ปุ่น
* เลโก้แลนด์วอเตอร์ปาร์คการ์ดาแลนด์ (Legoland Water Park Gardaland) เปิดปี พ.ศ. 2563 (ค.ศ. 2020) เมืองเปสเคียราเดลการ์ตา ประเทศอิตาลี
* เลโก้แลนด์นิวยอร์ก (Legoland New York) เปิดปี พ.ศ. 2564 (ค.ศ. 2021) นครนิวยอร์ก รัฐนิวยอร์ก สหรัฐ
* เลโก้แลนด์​เกาหลี​ (Legoland Korea) เปิด​ปี​ พ.ศ. 2565 (ค.ศ. 2022) เมือง​ชุนชอน​ ประเทศเกาหลีใต้​
* เลโก้แลนด์เซี่ยงไฮ้ (Legoland Shanghai) เปิดปี พ.ศ. 2568 (ค.ศ. 2025) เมืองเซี่ยงไฮ้ ประเทศจีน

* เลโก้แลนด์ญี่ปุ่น
* เลโก้แลนด์มาเลเซีย
* เลโก้แลนด์ด็อยช์ลันด์

## สวนสนุกอนาคต

* เลโก้แลนด์เสฉวน (Legoland Sichuan)
* เลโก้แลนด์เชินเจิ้น (Legoland Shenzhen)
* เลโก้แลนด์เบลเยียม (Legoland Belgium)
* เลโก้แลนด์ปักกิ่ง (Legoland Beijing)
# โยฮัน ก็อทฟรีท แฮร์เดอร์

| โยฮัน ก็อทฟรีท แฮร์เดอร์ Johann Gottfried Herder |
| --- |
|  |
| เกิด | 25 สิงหาคม ค.ศ. 1744 โมรุงเงิน ราชอาณาจักรปรัสเซีย |
| เสียชีวิต | 18 ธันวาคม ค.ศ. 1803(1803-12-18) (59 ปี) ไวมาร์ ซัคเซิน-ไวมาร์ |
| ศิษย์เก่า | มหาวิทยาลัยเคอนิชส์แบร์ค |
|  |
| ยุค | ยุคเรืองปัญญา |
| แนวทาง | ปรัชญาตะวันตก |
| ความสนใจหลัก | ปรัชญา, ปรัชญาภาษา, มานุษยวิทยาวัฒนธรรม, ปรัชญาจิต, สุนทรียศาสตร์, ปรัชญาประวัติศาสตร์, ปรัชญาการเมือง, ปรัชญาศาสนา |
| แนวคิดเด่น | ภาษามีอิทธิพลต่อความคิด แนวคิดอันตนิยมประวัติศาสตร์ ภาวะวัฒนธรรมสัมพัทธ์ *ฟ็อลคส์ไกสท์* การสำรวจภาษาและวัฒนธรรมโดยวิธีเชิงประจักษ์ |
| **ได้รับอิทธิพลจาก โยฮัน เกออร์ค ฮามัน, อิมมานูเอล คานต์, บารุค สปิโนซา, กาลิทาส, โยฮัน เอากุสท์ แอร์เน็สที, โยฮัน โยอัคคิม วิงเคิลมัน, โทมัส อัพท์
 |
| **เป็นอิทธิพลต่อ ยูดอวีต ชตูร์, เกออร์ค วิลเฮ็ล์ม ฟรีดริช เฮเกิล, ฟรีดริช ชไลเออร์มัคเคอร์, วิลเฮ็ล์ม ดิลไท, ฟรีดริช นีทเชอ, เอากุสท์ วิลเฮ็ล์ม ชเลเกิล, ฟรีดริช ชเลเกิล, วิลเฮ็ล์ม ฟ็อน ฮุมบ็อลท์, โยฮัน ว็อล์ฟกัง ฟ็อน เกอเทอ, โยฮัน คริสท็อฟ อาเดอลุง, จอห์น สจวร์ต มิลล์, ฟรันทซ์ โบอัส, วอลเตอร์ เราเชินบุช
 |
|  |

**โยฮัน ก็อทฟรีท แฮร์เดอร์** (เยอรมัน: *Johann Gottfried Herder*) เป็นนักปรัชญา นักเทววิทยา กวี และนักวิจารณ์วรรณกรรมชาวเยอรมัน เขามีความเกี่ยวข้องกับสำนักเรืองปัญญา, *ชตวร์มอุนท์ดรัง* และสำนักคลาสสิกไวมาร์

แนวคิดด้านปรัชญาภาษา แฮร์เดอร์เป็นคนแรก ๆ ที่ออกมาเสนอว่า ภาษาที่แตกต่างมีอิทธิพลต่อรูปแบบและกรอบความคิดของสังคมมนุษย์แต่ละกลุ่ม สำหรับแฮร์เดอร์แล้ว ภาษาเป็นดั่ง "รากฐานทางความคิด" แนวคิดนี้ได้รับการอธิบายและเสริมโดยนักปรัญชาวิลเฮ็ล์ม ฟ็อน ฮุมบ็อลท์ ว่า ภาษาเป็นเครื่องมือที่มนุษย์ใช้เพื่อในการออกและแลกเปลี่ยนความคิด เวลามนุษย์คิดในใจก็คิดเป็นภาษา

แนวคิดด้านปรัชญาประวัติศาสตร์ ในขณะที่นักปรัชญาคนอื่นเสนอว่า "มนุษย์สร้างประวัติศาสตร์" แต่แฮร์เดอร์กลับคิดว่า "ประวัติศาสตร์สร้างมนุษย์" เขาให้ความสำคัญกับปัจเจกภาพและความหลากหลายของมนุษย์ เขาเชื่อว่าความแตกต่างของวิถีชีวิตมนุษย์เป็นผลผลิตของประวัติศาสตร์ในแต่ละช่วงสมัย ประวัติศาสตร์ของแต่ละยุคหรือแต่ละสังคมมีลักษณะเฉพาะแตกต่างกัน ทำให้มนุษย์ในแต่ละยุคแต่ละถิ่นกระทำการในลักษณะที่แตกต่างกันออกไป เขานำวัฒนธรรมชนชาติในดินแดนในยุคสมัยต่าง ๆ มาเปรียบเทียบกัน และสรุปว่าทุกสังคมต่างมีบรรทัดฐานเป็นของตัวเอง ซึ่งแตกต่างกันไปตามแต่ละสถานที่

## อ้างอิง
# ร่างกาย

**ร่างกาย** หรือ **ตัว** (ละติน: *corpus*) คือ สสารทางกายภาพของ สิ่งมีชีวิต คำนี้ใช้ได้เฉพาะกับสิ่งมีชีวิตที่เป็นหน่วยรวมหรือเป็นตัวตนที่สมบูรณ์เท่านั้น สำหรับสิ่งมีชีวิตที่มีวงจรชีวิตเปลี่ยนจากเซลล์เดียวไปเป็นสิ่งมีชีวิตหลายเซลล์ เช่น **ราเมือก** คำว่า "ร่างกาย" จะหมายถึงเฉพาะในช่วงระยะที่เป็น มีหลายเซลล์ เท่านั้น

การใช้งานอื่นๆ:

* ร่างกายของพืช: พืชมีโครงสร้างเป็นโมดูล โดยโมดูลจะถูกสร้างขึ้นโดย เนื้อเยื่อเจริญ โดยทั่วไปร่างกายของพืชจะประกอบด้วยระบบยอดและระบบราก โดย การพัฒนา ของลำต้นจะได้รับอิทธิพลจากสภาพแวดล้อม
* ตัวเซลล์: ในที่นี้อาจใช้กับเซลล์ เช่น เซลล์ประสาท ซึ่งมีแอกซอน (เส้นใยประสาท) ยาว ส่วนลำตัวเซลล์คือส่วนที่มี นิวเคลียส อยู่ภายใน

ร่างกายของคนตาย เรียกว่า ศพ ส่วนร่างกายของสัตว์มีกระดูกสันหลังและแมลงที่ตายไปแล้ว มักเรียกว่า *ซาก*

ร่างกายมนุษย์ ประกอบด้วย ศีรษะ คอ ลำตัว แขนสองข้าง ขาสอง ข้าง และอวัยวะเพศบริเวณขาหนีบ ซึ่งแตกต่างกันระหว่างเพศชายและเพศหญิง

สาขาวิชาทางชีววิทยาที่เกี่ยวข้องกับการศึกษาเกี่ยวกับร่างกายและลักษณะโครงสร้างเฉพาะของร่างกายเรียกว่าสัณฐานวิทยา (morphology) กายวิภาคศาสตร์ (anatomy) เป็นสาขาหนึ่งของสัณฐานวิทยาที่เกี่ยวข้องกับโครงสร้างของร่างกายในระดับที่สูงกว่าเนื้อเยื่อ กายวิภาคศาสตร์มีความสัมพันธ์อย่างใกล้ชิดกับมิญชวิทยา (histology) ซึ่งศึกษาโครงสร้างของเนื้อเยื่อ เช่นเดียวกับเซลล์วิทยา (cytology) ซึ่งศึกษาโครงสร้างและหน้าที่ของเซลล์แต่ละเซลล์ ซึ่งเป็นส่วนประกอบของเนื้อเยื่อและอวัยวะของสิ่งมีชีวิตขนาดใหญ่ที่ศึกษา เมื่อรวมกันแล้ว กายวิภาคศาสตร์ เนื้อเยื่อวิทยา เซลล์วิทยา และเอ็มบริโอวิทยา ถือเป็นสัณฐานวิทยา

การศึกษาหน้าที่และกลไกต่าง ๆ ในร่างกาย เรียกว่าสรีรวิทยา (Physiology)

## อ้างอิง
# กูเกิล นาว

กูเกิลนาว
 Google Now|  |
| ผู้ออกแบบ | กูเกิล |
| นักพัฒนา | กูเกิล |
| วันที่เปิดตัว | 9 กรกฎาคม 2012 (2012-07-09) |
| ระบบปฏิบัติการ | แอนดรอยด์ 4.1 "เจลลีบีน" |
| ภาษา | ภาษาอังกฤษ |
| ประเภท | ซอฟต์แวร์ผู้ช่วยปัญญา |
| เว็บไซต์ | Google Now |

**กูเกิลนาว** (อังกฤษ: *Google Now*) เป็นซอฟต์แวร์ผู้ช่วยปัญญา (Intelligent personal assistant) สำหรับอุปกรณ์ของกูเกิล ที่ใช้ระบบปฏิบัติ

การแอนดรอยด์ ซึ่งเป็นส่วนเสริมของโปรแกรมประยุกต์กูเกิล เสิร์ช โดยกูเกิลนาวมีส่วนต่อประสานกราฟิกกับผู้ใช้ ที่จะช่วยตอบคำถามของผู้ใช้, ให้คำแนะนำ และเข้าถึงเว็บไซต์ผ่านอินเทอร์เน็ต โดยกูเกิลนาวจะส่งข้อมูลเมื่อผู้ใช้ถามคำถาม กูเกิลนาวถูกเปิดตัวพร้อมกับแอนดรอยด์ 4.1 "เจลลีบีน" และมาพร้อมกับระบบเจลลีบีนในการใช้งาน ซึ่งอุปกรณ์เครื่องแรกที่รองรับคือ กาแลคซี เน็กซัส และได้รางวัลจาก ป็อบปูลาร์ไซเอนซ์ (Popular Science) เป็นรางวัลนวัตกรรมแห่งปี พ.ศ. 2555 (Innovation of the Year 2012)

## ดูเพิ่ม

* ซีรี — ซอฟต์แวร์ผู้ช่วยปัญญาบนอุปกรณ์ไอโอเอส ของแอปเปิล
* เอสวอยซ์ — ซอฟต์แวร์ผู้ช่วยปัญญาบนอุปกรณ์ที่ใช้ระบบปฏิบัติการแอนดรอยด์ 4.1 "เจลลีบีน" ของซัมซุง

## อ้างอิง
# โทกูซัตสึ

ก็อตซิลลาในภาพยนตร์ชื่อเดียวกัน พ.ศ. 2497 เทคนิคที่พัฒนาโดย เอจิ สึบูรายะ สําหรับ Toho Studios ยังคงใช้ในอุตสาหกรรมภาพยนตร์และโทรทัศน์โทกูซัตสึ
**โทกูซัตสึ** (特撮 (*Tokusatsu*)) เป็นคำศัพท์ในภาษาญี่ปุ่น หมายถึงภาพยนตร์ที่แสดงด้วยมนุษย์จริงหรือละครโทรทัศน์ที่ใช้เทคนิคพิเศษ เนื้อหาส่วนใหญ่จะเกี่ยวข้องกับนิยายวิทยาศาสตร์ แฟนตาซี หรือสยองขวัญ แต่ภาพยนตร์และรายการโทรทัศน์ในประเภทอื่น ๆ บางครั้งก็สามารถนับเป็นโทกูซัตสึเช่นกัน ประเภทที่ได้รับความนิยมมากที่สุดของโทกูซัตสึ ได้แก่
ภาพยนตร์สัตว์ประหลาดไคจู เช่น ภาพยนตร์ชุดก็อตซิลลา และ กาเมร่า ละครโทรทัศน์ซูเปอร์ฮีโร่ เช่น คาเมนไรเดอร์และซีรีส์ฮีโร่เกราะเหล็ก และละครเมคา (Mecha) อย่าง Giant Robo และ Ambassador Magma รายการโทรทัศน์โทกูซัตสึบางรายการเป็นการผสมผสานของประเภทข้างต้นด้วย เช่น อุลตร้าแมน และ ซูเปอร์เซ็นไต

## ประวัติ

## เทคนิค

## โทกูซัตสึที่มีชื่อเสียง

ปัจจุบัน
* ขบวนการนักสู้ หรือ ซูเปอร์เซ็นไต
* มาสค์ไรเดอร์ ซีรีส์
* อุลตร้าซีรีส์
* เมทัลฮีโร

อดีต
* โชวเซย์จินซีรีส์
* TOMICAฮีโร่ซีรีส์
* ก็อดซิลลาซีรีส์

## อ้างอิง
# เทลอาวีฟ

| เทลอาวีฟ-ยาโฟ
תל־אביב–יפו (ฮีบรู) تل أبيب - يافا (อาหรับ) |
| --- |
| นคร |
|  |
| ธงตราอาร์ม |
| สมญา: The White City, The City That Never Sleeps, Miami Beach of the Mediterranean |
| ประเทศ |  อิสราเอล |
| อำเภอ | เทลอาวีฟ |
| เขตนครหลวง | กุชดาน |
| ก่อตั้ง | 11 เมษายน ค.ศ. 1909 |
| ตั้งชื่อจาก | เทลอะบีบใน Ezekiel 3:15, via Herzl's *Altneuland* |
| การปกครอง |
|  • ประเภท | นายก-สภา |
|  • องค์กร | เทศบาลเทลอาวีฟ |
|  • นายก | Ron Huldai (พรรคแรงงาน) |
| พื้นที่ |
|  • นคร | 51.4 ตร.กม. (19.8 ตร.ไมล์) |
|  • เขตเมือง | 176 ตร.กม. (68 ตร.ไมล์) |
|  • รวมปริมณฑล | 1,516 ตร.กม. (585 ตร.ไมล์) |
| ความสูง | 5 เมตร (16 ฟุต) |
| ประชากร (2010) |
|  • นคร | 405,000 คน |
|  • อันดับ | 2nd in Israel |
|  • ความหนาแน่น | 7,867.7 คน/ตร.กม. (20,377 คน/ตร.ไมล์) |
|   • อันดับความหนาแน่น | 12th in Israel |
|  • เขตเมือง | 1,284,400 คน |
|  • ความหนาแน่นเขตเมือง | 7,297.7 คน/ตร.กม. (18,901 คน/ตร.ไมล์) |
|  • ปริมณฑล | 3,850,000 คน |
|  • ความหนาแน่นรวมปริมณฑล | 2,193.7 คน/ตร.กม. (5,682 คน/ตร.ไมล์) |
| เดมะนิม | Tel Avivian |
| สัญชาติ |
|  • ยิว | 91% |
|  • มุสลิม | 3% |
|  • คริสเตียน | 1% |
|  • ไม่จัดอันดับ | 5% |
| เขตเวลา | UTC+2 (IST) |
|  • ฤดูร้อน (เวลาออมแสง) | UTC+3 (IDT) |
| รหัสไปรษณีย์ | 61999 |
| เขตพื้นที่ | +972 (Israel) 3 (City) |
| GDP | 153.3 พันล้านดอลลาร์สหรัฐ |
| GDP ต่อหัว | 42,614 ดอลลาร์สหรัฐ |
| เว็บไซต์ | tel-aviv.gov.il |

**เทลอาวีฟ-ยาโฟ** (ฮีบรู: תֵּל־אָבִיב–יָפוֹ
‎ – *Tel Aviv-Yafo* [tel aˈviv ˈjafo]; อาหรับ: تَلّ أَبِيب - يَافَا – *Tall ʾAbīb - Yāfā*) หรือมักเรียก **เทลอาวีฟ** (อังกฤษ: *Tel Aviv*) เป็นเมืองที่ใหญ่ที่สุดอันดับ 2 ของประเทศอิสราเอล มีประชากรราว 405,000 คน เป็นเมืองที่ตั้งอยู่บนชายฝั่งทะเลเมดิเตอร์เรเนียน ด้วยพื้นที่ 51.8 ตร.กม. (20.0 ตร.ไมล์)

เทลอาวีฟก่อตั้งในปี ค.ศ. 1909 บนเขตพื้นที่รอบนอกของเมืองท่าโบราณจัฟฟา (ฮีบรู: יָפוֹ
‎, *Yafo*; อาหรับ: يافا, *Yaffa*) ความเจริญของเทลอาวีฟได้ก้าวไปไกลกว่าเมืองจัฟฟาที่ในตอนนั้นเป็นของอาหรับอยู่ จนเทลอาวีฟและจัฟฟาถูกรวมเป็นเมืองเดียวกันในปี ค.ศ. 1950 สองปีหลังจากการก่อตั้งรัฐอิสราเอล นครสีขาวแห่งเทลอาวีฟได้รับการขึ้นเป็นมรดกโลกในปี 2003 ถือเป็นการรวมกลุ่มอาคารสถาปัตยกรรมสมัยใหม่ ที่ใหญ่ที่สุดในโลก

เทลอาวีฟเป็นเมืองเศรษฐกิจที่สำคัญและเป็นเมืองที่มั่งคั่งที่สุดในอิสราเอล เป็นที่ตั้งของตลาดหุ้นเทลอาวีฟและสำนักงานและศูนย์กลางการพัฒนาและวิจัยหลายแห่ง การที่เมืองมีชายหาด บาร์ คาเฟ่ ร้านอาหาร ร้านค้าราคาแพง ภูมิอากาศที่ดีและชีวิตคนเมือง ทำให้เป็นจุดหมายปลายทางของนักท่องเที่ยวทั้งในประเทศและต่างประเทศ และยังได้ฉายาว่า "เมืองที่ไม่เคยหลับ"

และยังเป็นเมืองหลวงการเงินของประเทศ และเป็นศูนย์กลางด้านศิลปะการแสดงและศูนย์กลางการค้า เขตเมืองของเทลอาวีฟยังเป็นเมืองที่ใหญ่ที่สุดอันดับ 2 ของตะวันออกกลางด้านเศรษฐกิจ และเป็นเมืองที่มั่งคั่งที่สุดในโลกในอันดับที่ 17

## บุคคลที่มีชื่อเสียง

* แดน เชชท์มัน - เขาได้รับรางวัลโนเบลสาขาเคมีประจำ พ.ศ. 2554 สำหรับ "การค้นพบควอซีคริสตัล"
* กิลอัด สุขเคอร์แมน - นักภาษาศาสตร์

## อ้างอิง
# ภาพยนตร์ไซไฟ

*2001: A Space Odyssey*, the landmark 1968 collaboration between filmmaker Stanley Kubrick and classic science-fiction author Arthur C. Clarke, featured groundbreaking special effects, such as the realization of the spaceship USSC *Discovery One* (pictured here).
**บันเทิงคดีวิทยาศาสตร์** (อังกฤษ: *science-fiction*) หรือ **ไซไฟ** (sci-fi) เป็นภาพยนตร์ประเภทหนึ่งซึ่งเป็นบันเทิงคดีวิทยาศาสตร์ กล่าวคือมีการอาศัยอุปกรณ์หรือปรากฏการณ์หรือฉากหลังที่เป็นการจินตนาการขึ้นโดยอิงวิทยาศาสตร์ที่ยังไม่ใช่วิทยาศาสตร์โดยทางการปัจจุบัน เช่น สิ่งมีชีวิตนอกโลก โลกต่างดาว ประสาทสัมผัสพิเศษ และการเดินทางข้ามเวลา เป็นต้น รวมถึงสิ่งที่เป็นอนาคต เช่น ยานอวกาศ หุ่นยนต์ ไซบอร์ก การเดินทางระหว่างดวงดาว หรือเทคโนโลยีอื่น ๆ บ่อยครั้งภาพยนตร์บันเทิงคดีแนววิทยาศาสตร์ถูกใช้เพื่อขับเน้นประเด็นทางสังคมหรือการเมือง หรือเพื่อสำรวจประเด็นทางปรัชญา เช่น ความเป็นมนุษย์

แนวภาพยนตร์เช่นนี้มีอยู่ตั้งแต่สมัยภาพยนตร์เงียบ ตั้งแต่การใช้เทคนิกภาพพิเศษโดยจอร์จ เมลีแยร์ ใน *A Trip to the Moon* (1902) ต่อมาจนถึง *Metropolis* (1927) ซึ่งเป็นภาพยนตร์บันเทิงคดีแนววิทยาศาสตร์ขนาดยาวเรื่องแรก ในช่วงคริสตทศวรรษ 1930-1950 ภาพยนตร์บันเทิงคดีวิทยาศาสตร์ยังถูกมองว่าเป็นภาพยนตร์ทุนต่ำแบบเกรดบี จนกระทั่งสแตนลีย์ คูบริก ทำ *2001: A Space Odyssey* (1968) ออกฉาย ภาพยนตร์แนวนี้จึงได้รับการยอมรับอย่างจริงจังมากขึ้น ตั้งแต่ปลายคริสตทศวรรษ 1970 หลังจากความสำเร็จของ *สตาร์ วอร์ส* ภาพยนตร์บันเทิงคดีวิทยาศาสตร์ทุนสร้างสูงที่มีเทคนิกพิเศษน่าตื่นตาก็ได้รับความนิยมอย่างมากจนมาถึงปัจจุบัน
# พ.ศ. 1840

|  |  |
| --- | --- |
| ศตวรรษ: | * 12
* **13 14
 |
| ปี: | * 1837
* 1838
* 1839
* **1840 1841
* 1842
* 1843
 |

1297 ในปฏิทินอื่น| ปฏิทินสุริยคติไทย | 1839–1840 |
| ปฏิทินเกรกอรี | 1297 *MCCXCVII* |
| Ab urbe condita | 2050 |
| ปฏิทินอาร์มีเนีย | 746 ԹՎ ՉԽԶ |
| ปฏิทินอัสซีเรีย | 6047 |
| ปฏิทินศกบาหลี | 1218–1219 |
| ปฏิทินเบงกอล | 703–704 |
| ปฏิทินเบอร์เบอร์ | 2247 |
| ปีในรัชกาลอังกฤษ | 25 Edw. 1 – 26 Edw. 1 |
| พุทธศักราช | 1841 |
| ปฏิทินพม่า | 659 |
| ปฏิทินไบแซนไทน์ | 6805–6806 |
| ปฏิทินจีน | 丙申年 (วอกธาตุไฟ) 3994 หรือ 3787     *— ถึง —* 丁酉年 (ระกาธาตุไฟ) 3995 หรือ 3788 |
| ปฏิทินคอปติก | 1013–1014 |
| ปฏิทินดิสคอร์เดีย | 2463 |
| ปฏิทินเอธิโอเปีย | 1289–1290 |
| ปฏิทินฮีบรู | 5057–5058 |
| ปฏิทินฮินดู |  |
|  - *วิกรมสมวัต* | 1353–1354 |
|  - *ศกสมวัต* | 1218–1219 |
|  - *กลียุค* | 4397–4398 |
| ปฏิทินโฮโลซีน | 11297 |
| ปฏิทินอิกโบ | 297–298 |
| ปฏิทินอิหร่าน | 675–676 |
| ปฏิทินอิสลาม | 696–697 |
| ปฏิทินญี่ปุ่น | เอนิง 5 (永仁５年) |
| ปฏิทินชวา | 1208–1209 |
| ปฏิทินจูเลียส | 1297 *MCCXCVII* |
| ปฏิทินเกาหลี | 3630 |
| ปฏิทินหมินกั๋ว | 615 ก่อน ROC 民前615年 |
| ปฏิทินนานักชาฮี | −171 |
| ปฏิทินทิเบต | མེ་ཕོ་སྤྲེ་ལོ་ (ธาตุไฟเพศผู้-วอก) 1423 หรือ 1042 หรือ 270     *— ถึง —* མེ་མོ་བྱ་ལོ་ (ธาตุไฟเพศเมีย-ระกา) 1424 หรือ 1043 หรือ 271 |

**พุทธศักราช 1840** ใกล้เคียงกับ

* เมษายน ค.ศ. 1297 - มีนาคม ค.ศ. 1298
* ค.ศ. 1297 เป็นปีปกติสุรทินที่วันแรกเป็นวันอังคารตามปฏิทินจูเลียน
* ค.ศ. 1298 เป็นปีปกติสุรทินที่วันแรกเป็นวันพุธตามปฏิทินจูเลียน
* มหาศักราช 1219
* ปีระกา นพศก จุลศักราช 659 (วันที่ 27 มีนาคม เป็นวันเถลิงศก)

## ผู้นำ

* อาณาจักรสุโขทัย: พ่อขุนรามคำแหงมหาราช (พ.ศ. 1822-1841)
* อาณาจักรล้านนา: พญามังราย (พ.ศ. 1804-1854)

## เหตุการณ์

* 11 กันยายน - วิลเลียม วอลเลซ นำชาวสกอตสู้รบจนได้ชัยชนะเหนือทหารอังกฤษในสมรภูมิสะพานสเตอร์ลิง

## ปรากฏการณ์ทางดาราศาสตร์

* 9 เมษายน - จันทรุปราคาบางส่วน (มองไม่เห็นในสยาม)
* 22 เมษายน - สุริยุปราคาวงแหวน (มหาสมุทรแปซิฟิกและตะวันตกของอเมริกาเหนือ)
* 2 ตุลาคม - จันทรุปราคาบางส่วน (มองไม่เห็นในสยาม)
* 17 ตุลาคม - สุริยุปราคาวงแหวน (มหาสมุทรแปซิฟิก ใต้สุดของอเมริกาใต้ และตะวันตกเฉียงใต้ของมหาสมุทรแอตแลนติก)
* 14 มีนาคม (ค.ศ. 1298) - สุริยุปราคาบางส่วน (บางส่วนของทวีปแอนตาร์กติกา และตอนใต้ของมหาสมุทรแปซิฟิก)
* 29 มีนาคม (ค.ศ. 1298) - จันทรุปราคาเต็มดวง (มองไม่เห็นในสยาม)

## วันเกิด

## วันถึงแก่กรรม